CBG เด้ง 5% นิวไฮรอบกว่า 1 ปี คาดกำไรปี 62 โตเฉียด 2 พันลบ. ทุบสถิติสูงสุดใหม่
CBG เด้ง 5% นิวไฮรอบกว่า 1 ปี คาดกำไรปี 62 โตเฉียด 2 พันลบ. ทุบสถิติสูงสุดใหม่ โดย ณ เวลา 15.57 น. ราคาอยู่ที่ระดับ 76 บาท บวก 3.75 บาท หรือ 5.19% สูงสุดที่ระดับ 76.50 บาท ต่ำสุดที่ระดับ 70.50 บาท ด้วยมูลค่าการซื้อขาย 571.31 ล้านบาท
8 ก.ค. 2562

ผู้สื่อข่าวรายงานว่า ราคาหุ้นบริษัท คาราบาวกรุ๊ป จำกัด (มหาชน) หรือ CBG ณ เวลา 15.57 น. อยู่ที่ระดับ 76 บาท บวก 3.75 บาท หรือ 5.19% สูงสุดที่ระดับ 76.50 บาท ต่ำสุดที่ระดับ 70.50 บาท ด้วยมูลค่าการซื้อขาย 571.31 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 1 ปี 5 เดือน นับตั้งแต่ราคาหุ้นอยู่ที่ระดับ 76 บาท เมื่อวันที่ 19 ก.พ.61
ด้าน บล.เคทีบี (ประเทศไทย) ระบุในบทวิเคราะห์ (5 ก.ค.62) แนะนำ “ซื้อ” ราคาเป้าหมาย 83 บาท/หุ้น โดยคงคำแนะนำ “ซื้อ” ที่ราคาเป้าหมายปี 2563 ที่ 83.00 อิง PER 35x เรายังคงเลือก CBG เป็น Top pick กลุ่ม Food จากผลประกอบการปี 2562 ที่มีแนวโน้มทำสถิติสูงสุดใหม่ และมีแนวโน้มที่จะเติบโตโดดเด่นกว่ากลุ่มอย่างต่อเนื่องในอีก 2-3 ปีข้างหน้า จากหนังสือพิมพ์ทันหุ้น ผู้บริหาร CBG ได้ให้สัมภาษณ์ว่า Growth driver ของบริษัทยังคงมาจากตลาดต่างประเทศ โดยเฉพาะตลาดจีนซึ่งปรับตัวดีขึ้นมากจากการปรับกลยุทธ์การจัดจำหน่าย และตลาด Myanmar กับ Vietnam ที่คาดว่าปีนี้จะเติบโตสูงถึง 50% จากช่วงเดียวกันเมื่อปีก่อน
โดยมีมุมมองเป็นบวกต่อข่าวข้างต้น จากการที่ผู้บริหารคอนเฟิร์มยอดสั่งซื้อซ้ำของตลาดจีน และการเติบโตของตลาด CLMV ทำให้เราเชื่อมั่นว่ารายได้จากตลาดต่างประเทศปีนี้ของ CBG จะเติบโตสูงเป็นประวัติการณ์อยู่ที่  7,455 ล้านบาท (เพิ่มขึ้น 15% จากช่วงเดียวกันเมื่อปีก่อน) ซึ่งหากทำได้ตามผู้บริหารคาดจะเป็น Upside ต่อประมาณการของบล.เคทีบี
 
ขณะที่ตลาดต่างประเทศเป็น Growth driver สำคัญ คุณเสถียร เศรษฐสิทธิ์, CEO ของ CBG เผย ทิศทางการเติบโตของบริษัทฯ ยังคงมาจากการขับเคลื่อนธุรกิจต่างประเทศเป็นหลัก โดยเฉพาะในตลาดจีน ซึ่งในขณะนี้ปรับตัวดีขึ้นมามาก หลังจาก CBG ได้มีการปรับกลยุทธ์ช่องทางการจัดจำหน่าย จาก Modern Trade ไปสู่ ปั๊มน้ำมันมากขึ้น ทำให้ยอดขายปรับตัวเพิ่มขึ้นมาก และมีคำสั่งซื้อซ้ำเข้ามา ปีนี้ตั้งเป้ายอดขายจากจีน 150 ล้านกระป๋องจากปีที่แล้ว 70 ล้านกระป๋อง ตั้งเป้ายอดขายจากจีนที่ 500 ล้านกระป๋องใน 3-5 ปีจากการวางจำหน่ายทั่วประเทศจีน แต่ปัจจุบันยังโฟกัสที่มณฑลภาคใต้ของจีน 6-7 มณฑล
สำหรับตลาดเวียดนามและเมียนมาเป็นตลาดที่เติบโตสูงคาดว่ารายได้ในปีนี้เติบโต 50% นอกจากนี้ยังมีการรุกขยายตลาดไปยังอเมริกาใต้ คาดเห็นผล 3 ปี ผู้บริหารยังมองว่า Margin ยังมีแนวโน้มที่จะอยู่ในระดับสูงอย่างต่อเนื่อง จากต้นทุนน้ำตาลปัจจุบันที่ปรับตัวลดลง และมีการผลิตกระป๋องอะลูมิเนียมเองทำให้ต้นทุนลดลง โดยมองว่าหากสามารถส่งออกได้ตามเป้าที่บริษัทคาดจะทำให้ต้นทุนของบริษัทลดลงมาได้อีกจำนวนมาก ผู้บริหารมองว่าภายใน 2 ปี โรงงานกระป๋องจะเดินเครื่องเต็ม 100% ทำให้ GPM ขยายตัว (ที่มา: ทันหุ้น)
ทั้งนี้ มีมุมมองเป็นบวกจากข่าวข้างต้น หากรายได้ของจีน, พม่าและเวียดนาม เป็นไปตามที่บริษัทคาดจะเป็น Upside ต่อประมาณการของเรา โดยเราคาดรายได้จากจีนในปี 2019 อยู่ที่ 651 ล้านบาท (เพิ่มขึ้น 10% จากช่วงเดียวกันเมื่อปีก่อน) ประเมินยอดขายอยู่ที่ 98 ล้านกระป๋อง สำหรับตลาด CLMV เรามองว่าจะเติบโตที่ 16% จาดช่วงเดียวกันเมื่อปีก่อน ที่ 6,319 ล้านบาท คิดเป็น 40% ของรายได้ทั้งหมด
สำหรับปี 2562 บล.เคทีบีประเมินกำไรปกติที่ 1,919 ล้านบาท (เพิ่มขึ้น 63% จากช่วงเดียวกันเมื่อปีก่อน)  จากสมมติฐานรายได้ในประเทศขยายตัว 2% จากช่วงเดียวกันเมื่อปีก่อน อยู่ที่ 8,153 ล้านบาท รวมถึง รายได้จากต่างประเทศเติบโตสูง 15% จากช่วงเดียวกันเมื่อปีก่อน ที่ 7,455 ล้านบาท จากรายได้กลุ่ม CLMV ที่เติบโต 15% จากช่วงเดียวกันเมื่อปีก่อน , รายได้จากประเทศจีน เติบโต เพิ่มขึ้น 10% จากช่วงเดียวกันเมื่อปีก่อน
อีกทั้ง Gross profit margin ขยายตัวอยู่ที่ 37% จาก 32.1% จากราคาน้ำตาลที่ต่ำลง และรับรู้ต้นทุนกระป๋องที่ต่ำลงเต็มปีจากโรงงาน ACM 4) ICUK ขาดทุนน้อยลงอยู่ที่ 737 ล้านบาท จากปี 2561 (ขาดทุนสุทธิ GBP 26m หรือ 1,181 ล้านบาท)  จาก Cost cutting ลดค่าใช้ Sponsorship และค่าใช้จ่ายในการทำการตลาดลดลง และขายใน Outlet ที่มีกำไรสูง
อย่างไรก็ดี คงคำแนะนำเป็น “ซื้อ” ราคาเป้าหมายปี 2563 ที่ 83.00 บาท อิง PER 35x ถึงแม้ว่าราคาหุ้นจะปรับขึ้นมา 7% ใน 1 เดือนที่ผ่านมา แต่เรามองว่าหุ้นยังน่าสนใจ เพราะปี 2019 จะเป็นการเข้าสู่วัฏจักรการเติบโตรอบใหม่ของ CBG เนื่องจากกำไรจะ turnaround อย่างชัดเจน หลังจากที่กำไรปกติเติบโตติดลบ 2 ปีติดต่อกัน โดยปัญหาสำคัญได้รับการแก้ไข ส่งผลให้ปีนี้กำไรเติบโตโดดเด่น อย่างไรก็ตาม เรายังมองว่าปี 2020 จะเป็นปีที่ดีต่อเนื่อง โดยเราคาดว่า Margin ยังคงขยายตัว โดยเฉพาะ Overseas business  ปัจจุบัน CBG เทรดอยู่ที่ PER 30.6x ต่ำกว่าค่าเฉลี่ยย้อนหลัง 5 ปีที่ PER 42.4x และ CBG ยังมี Upside จากตลาดต่างประเทศอีกมาก